


Egyoldalúan és tisztességtelenül 
a bankok sem módosíthatnak! 


A Jobbik képviselői, Staudt Gábor és Z. Kárpát 
Dániel közleményükben azt várják a kormány- 
tól és az igazságszolgáltatás szerveitől, hogy vég- 
re az emberek mellé álljanak, és ne a külföldi 
vagy külföldi hátterű pénzügyi körök szekerét 
tolják. A devizahitelezés ügyében megjelent 
kúriai állásfoglalás egyértelmű üzenete, hogy 
jogegyenlőség ide vagy oda, a pálya azért a 
pénzügyi szektornak lejt. A Jobbik nem tart- 
ja elfogadhatónak, hogy a joghoz kevésbé értő 
ügyfelekkel a pénzintézetek mindenféle nyilat- 
kozatot aláírattak, és e ponttól minden kocká- 
zatot az ügyfeleknek kellene vállalniuk. 


A nemzeti párt kiemeli, hogy a tisztességtelen, —. 


realitásokat nem tükröző, egyoldalú szerződés- 
módosítást semmiképpen sem lehet érvényes- 
nek tekinteni. A képviselők kiemelik: a Kúria 
döntése nem veszi el a lehetőséget a tisztesség- 
telen egyoldalú szerződésmódosítások peresít- 


hetőségétől. Ez pedig különösen fontos és üze- Íg8 


netértékkel bír egy olyan időszakban, amikor 
a devizahitelesek majd négyötödének helyzete 
megoldatlan, jelentős részük pedig semmiféle 
segítséget nem kapott helyzete megoldásához 

még a Jobbik konstruktív, építő és minden ká- 
rosultak támogatni képes javaslatai ellenére sem 
— emlékeztet a Jobbik közleménye. 

Politikai okokból úszta meg 
Gyurcsány az elszámoltatást 


A Jobbik értetlenül áll a Gyurcsány Ferenc 
ellen megszüntetett nyomozás előtt Sukoró 
ügyben — mondta el Staudt Gábor, a Jobbik 
országgyűlési képviselője, aki szerint az ügy 
visszavonásának politikai háttere van. 

A nemzeti radikális képviselő emlékeztetett: 
az elmúlt két kormányzati ciklus meghatáro- 
zó alakja volt Gyurcsány Ferenc, ezért felme- 
rülhet a gyanú, hogy a Fidesz tisztára akarja 
mosni az elmúlt rendszert. A politikus szerint 
a nagyobbik kormánypárt nagy árat fog ezért 
fizetni a 2014-es választások során. 

Staudt Gábor hangsúlyozta: ha nem sikerül az 
elszámoltatás, akkor ebben az országban óriási 
probléma van, melynek egyik zászlóshajója az 


ügyészség. A Jobbik szerint minimális az esély, 
hogy a 2006-os terrorcselekmények miatt fele- 
lősségre vonják Gyurcsány Ferencet. A párt attól 
tart, hogy a jelenlegi kormányzati ciklus idején 
nem történik semmilyen elszámoltatás. 








Előzetes regisztráció helyett alapfokú iskolai 
végzettséghez kötné a választójogot a Jobbik 


A Fidesz ismét saját hatalmi érdekeit érvénye- 
síti a választójogi szabályok kialakításakor, 
ahogy tette azt az egyéni kerületek határának 
saját maga általi meghúzásával is — áll Dúró 
Dórának, a Jobbik szóvivőjének közleményé- 
ben. Az előzetes regisztráció bevezetésével a 
korábbi kormánypárti kommunikáció is meg- 
semmisült az egyszerű, egyfordulós és költség- 
hatékony választási rendszerről. 

A radikális politikus kiemelte, a Jobbik szerint 


az előzetes regisztráció nem akadályozza meg azt 
a csalási gyakorlatot sem, hogy az írástudatlan, 
szegényebb, többségében cigány népesség szava- 
zatait az elmúlt húsz év pártjai ételért-italért, né- 
hány száz forintért megvásárolják. A Jobbik ezért 
azt javasolja, hogy a választójogot inkább kössék 
alapfokú iskolai végzettséghez, hiszen aki írni-ol- 
vasni sem tud, az nem képes arra sem, hogy fele- 
lős döntést hozzon az ország vezetéséről — szögezi 
lea kommiüniké. 


Kudarc a magyar sportdiplomácia 


s Tarthatatlannak tartja Szilágyi György, hogy 


az egész sportélet a MOB kezében van. Szerinte 
a magyar sportdiplomácia is rendkívül gyenge, 
mert a vezetők nem állnak ki a magyar sporto- 
lókért. 

Sportprivatizáció zajlik — szögezte le a jobbikos 
képviselő. Hozzátette, az egészet a MOB égisze 
alatt képzelik el, hogy azon keresztül a sport a 
Fidesz kezében legyen. A bizottság elnöke és fő 
emberei már mind a Fideszhez köthetők. 

A politikus több közelmúltbeli botrányt is 
felelevenített. Deutsch Iamás MOB-alelnök 
kirúgatta Solti Antalt, Mohamed Aida mes- 
teredzőjét az MIK-ból, mert a vívószövetség 
elnökválasztásán Csampa Zsoltra szavazott. 
Felelevenítette a 1F-es botrányt, mikor Tóth 
Miklós dékán, aki MOB-alelnök is egyben, 
javította ki a fideszes képviselő fiának a jegye- 
it, illetve egészen friss ügyként Kővágó Zoltán 


eltiltását, amit a sportdiplomácia kudarcaként 
könyvelt el a képviselő. 

Felhozta: az amerikai női futballválogatott ka- 
pusa pozitív mintát produkált, ám az amerikai 
szervezetek mögé álltak, felmentették, ezt a 
nemzetközi sportszervezet is tudomásul vette. 
Feltette a kérdést: a magyar szervezetek miért 
nem álltak ki Kővágóért ekkora erővel? 
Végezetül a Jobbik nevében sok sikert kívánt a 
magyar sportolóknak úgy a belső harcokhoz, 
mint minél több érem szerzéséhez. 








Több az elszámoltató, mint az 


elszámoltatott 


Jól mutatja a Fidesz-kormány elszámoltatási 
szándékának komolyságát, hogy több elszámol- 


tatási kormánybiztost használt elakabinetkétév sg 


alatt, mint amennyi gazdasági bűncselekménye- 
ket elkövető személyt rács mögé juttattak a szoci- 
alisták korrupciós botrányokba fulladt nyolcévi 
kormányzása után — áll Volner János frakcióve- 
zető-helyettes közleményében. 

A radikális párt képviselője kiemeli, az elszámol- 
tatási biztosok nem a korrupció által közvetlenül 
okozott évi 400 milliárd forintra becsült kár fel- 
derítésében értek el eredményeket, nem is az volt 
a dolguk. Rájuk az Orbán-kabinet az elszámol- 
tatási showman szerepét osztotta. Volner szerint 
a régi magyar mondás, hogy nagyobb a füstje, 
mint a lángja, a fideszes ,elszámoltatásra" foko- 
Zottan igaz. 

Ezért a nemzeti párt alelnöke a Jobbik nevében 
felajánlotta segítségét a valódi elszámoltatás- 
hoz: a Jobbik Rendvédelmi Kabinetjében több 

olyan, a gazdasági bűncselekmények felderíté- 
sében nagy gyakorlatot szerzett, professzionális 
szakemberük is akad, akik az elszámoltatást 
elvégeznék Gaudi-Nagy lamás irányításával. 
Ezért Volner János felszólította a kormányt, az 
elszámoltatás terén adja át a terepet azoknak, 
akik a hazaszeretetük mellett valóban el akar- 
ják számoltatni a gazdasági bűncselekmények 
elkövetőit, és mellette ehhez még értenek is. A 
showmanek kora lejárt... — zárul a közlemény. 


Fideszes oligarcháknak kedvez 


a földtörvény 


A Fidesznek nehéz dolga lehetett, hogy olyan 
földtörvényt alkosson, amely látszatában 
megfelelhet néhány gazdálkodónak, vagy 
legalábbis olyannak tűnjön, amely a magyar 
mezőgazdaság érdekeit képviseli — mondta 
Magyar Zoltán jobbikos képviselő. Ugyanak- 
kor a koncepció tanúsága szerint kifejezetten 
EU-konform és Brüsszel-barát megoldásokat 
tartalmaz. 

A jobbikos honatya rámutatott arra is, hogy 
maga a koncepció is számos esetben ellent- 
mondásos. , Előzetes hatósági engedélyezés 
után szerezhető meg a termőföld" — idézte 
az új törvény tervezetének egy mondatát a 
politikus. Ez a mondat szóról szóra a Jobbik 
, Radikális változást!" című programjából lett 
átvéve. lámogatható lenne, ha nem látnánk 
azokat a Nemzeti Földalap körül kialakult 
botrányokat és a saját párttársaknak és roko- 
noknak juttatott földeket. 

Egyértelmű tehát, hogy a Fidesznek a jelenlegi 








rendszer bebetonozása az érdeke. Maga a kor- 
mány is beismeri, hogy , kiegyeztek a nagyok- 
kal", néhány száz hektárt visszaszereztek, ennek 
fejében nem piszkálják tovább őket, megtarthat- 
ják a több tízezer hektárjukat. A Jobbik viszont 
egyrészt az állami földek száz százalékát felül- 
vizsgálná, másrészt kezelné a zsebszerződéseket. 
, Hazánk ellen háború zajlik, ez a háború pe- 
dig az utolsó nagy mennyiségben megmaradt, 
jó minőségű természeti kincsünk, a termőföld 
ellen zajlik. Ezt aháborút hazánk csak úgy nyer- 
heti meg, ha a termőföldet fegyverként azoknak 
adjuk oda, akik nem fogják odaadni spekulán- 
soknak" — zárta tájékoztatóját Magyar Zoltán. 


Megbukott a gyurcsányi-orbáni 


gyűlöletpolitika 


A Jobbik közleményében  megelégedés- 
sel nyugtázta, hogy a bíróság törvényesnek 
mondta ki a Szebb Jövőért Polgárőr Egyesü- 
let működését. Ezzel bebizonyosodott, hogy 
a Gyurcsány- és Orbán-kormányok propa- 
gandájával ellentétben a tisztességes emberek- 
nek igenis jogukban áll segítséget kérniük és 
kapniuk civil szervezetektől akár személyi és 
vagyoni biztonságuk megőrzése érdekében is, 
ha azt a korrupcióval átszőtt rendőrség nem 
képes törvényi kötelezettségének megfelelően 
garantálni — áll akommiünikében. 

A Jobbik ezért azt javasolja, hogy az úgyne- 
vezett egyenruhás bűnözést vizsgáló eseti bi- 


zottság egyoldalú, a Fidesz-KDNP szájíze sze- 


rint megfogalmazott, nettó hazugságokkal teli 
megállapításait tartalmazó jelentés végre méltó 
helyére, a szemeteskukába kerüljön. 

A Jobbik szintén üdvözli az Emberi Jogok Euró- 
pai Bíróságának azt a döntését is, mely jogelle- 
nesnek minősítette a Gyurcsány-kormány rend- 
őrsége által az Árpád-sávos zászló miatt történt 
előállítást. 

Mindkét ítélet bizonyítja: a Gyurcsány- és Or- 
bán-kormányok által a gyűlöletre, a hazafias 
érzelmeket tanúsítók megfélemlítésére épített 
propaganda megbukott, azoknak az erőszak- 
szervezetek általi alkalmazása súlyosan sérti az 
emberi jogokat — zárul Mirkóczki Ádám szóvivő 


közleménye. 

